
KĖDAINIŲ RAJONO SAVIVALDYBĖS TARYBA

SPRENDIMAS
DĖL SUTIKIMO REORGANIZUOTI KĖDAINIŲ R. VILAINIŲ MOKYKLĄ-DARŽELĮ „OBELĖLĖ“, PRIJUNGIANT JĄ PRIE KĖDAINIŲ SENAMIESČIO PROGIMNAZIJOS

[bookmark: _Hlk215227846]2026 m. balandžio 24 d. Nr. TS-76  
Kėdainiai

[bookmark: _Hlk208906614]Vadovaudamasi Lietuvos Respublikos civilinio kodekso 2.95 straipsnio 2 dalimi, 2.97 straipsnio 3 dalimi, Lietuvos Respublikos vietos savivaldos įstatymo 15 straipsnio 2 dalies 16 punktu, Lietuvos Respublikos švietimo įstatymo 44 straipsnio 2, 5, 6 dalimis, 58 straipsnio 1 dalies 3 punktu, Lietuvos Respublikos biudžetinių įstaigų įstatymo 5 straipsnio 3 dalies 5, 6 punktais, 24 straipsnio 4 dalimi ir Kėdainių rajono savivaldybės tarybos 2026 m. kovo 27 d. sprendimu Nr. TS˗55 „Dėl Kėdainių rajono savivaldybės bendrojo ugdymo mokyklų tinklo pertvarkos 2026˗2030 metų bendrojo plano patvirtinimo“ 1 priedo 11, 15 ir 15.1 punktais, Kėdainių rajono savivaldybės taryba  nusprendžia:  
1. Sutikti reorganizuoti Kėdainių r. Vilainių mokyklą-darželį „Obelėlė“ (reorganizuojama biudžetinė įstaiga) prijungimo būdu prie Kėdainių Senamiesčio progimnazijos (reorganizavime dalyvaujanti biudžetinė įstaiga). 
2. Nustatyti, kad:
2.1. reorganizavimo tikslai – optimizuoti valdymą, racionalizuoti lėšų paskirstymą, užtikrinti kokybišką mokyklai priskirtų funkcijų vykdymą, siekti ugdymo kokybės ir efektyvesnio išteklių naudojimo;
2.2. reorganizavimo būdas – prijungimas;
2.3. reorganizuojama biudžetinė įstaiga – Kėdainių r. Vilainių mokykla-darželis „Obelėlė“ (Kėdainių r. sav., Vilainių sen., Vilainių k., Melioratorių g. 26, LT˗58104, juridinio asmens kodas –191024396);
2.4. reorganizavime dalyvaujanti įstaiga – Kėdainių Senamiesčio progimnazija (Kėdainiai, Vilniaus g. 11, LT˗57209, juridinio asmens kodas – 195092544);
2.5. po reorganizavimo veiksianti įstaiga – Kėdainių Senamiesčio progimnazija (Kėdainiai, Vilniaus g. 11, LT˗57209, juridinio asmens kodas – 195092544), vykdanti ikimokyklinio, priešmokyklinio, pradinio ugdymo programas ir pagrindinio ugdymo programas pirmąją dalį ir turinti teritorinius struktūrinius padalinius: Vilainių „Obelėlės“ skyrių, vykdantį ikimokyklinio, priešmokyklinio ir pradinio ugdymo programas, Aristavos skyrių, vykdantį ikimokyklinio ir priešmokyklinio ugdymo programas, Lančiūnavos skyrių, vykdantį ikimokyklinio ir priešmokyklinio ugdymo programas;
2.6. po reorganizacijos veiksiančios biudžetinės įstaigos Kėdainių Senamiesčio progimnazijos savininko teises ir pareigas įgyvendins Kėdainių rajono savivaldybės meras, išskyrus tas progimnazijos savininko teises ir pareigas, kurios priskirtos išimtinei ir paprastajai Kėdainių rajono savivaldybės tarybos kompetencijai (jeigu paprastosios Savivaldybės tarybos kompetencijos įgyvendinimo Savivaldybės taryba nėra perdavusi Savivaldybės merui). Savivaldybės taryba ir savivaldybės meras sprendžia Lietuvos Respublikos vietos savivaldos įstatyme, Lietuvos Respublikos švietimo įstatyme, Lietuvos Respublikos biudžetinių įstaigų įstatyme ir kituose įstatymuose jų kompetencijai priskirtus klausimus.
3. Įpareigoti Kėdainių Senamiesčio progimnazijos ir Kėdainių r. Vilainių mokyklos-darželio „Obelėlė“ direktorius iki 2026 m. gegužės 5 d.:
3.1. įstatymų nustatyta tvarka parengti Kėdainių Senamiesčio progimnazijos ir Kėdainių r. Vilainių mokyklos-darželio „Obelėlė“ reorganizavimo sąlygų aprašą ir apie reorganizavimo sąlygų aprašo parengimą vieną kartą viešai paskelbti visų reorganizavime dalyvaujančių biudžetinių įstaigų nuostatuose nurodytuose šaltiniuose; 
3.2. ne vėliau kaip pirmą reorganizavimo sąlygų parengimo viešojo paskelbimo dieną reorganizavimo sąlygų aprašą pateikti VĮ Registrų centro Juridinių asmenų registrui;
3.3. Lietuvos Respublikos biudžetinių įstaigų įstatymo nustatyta tvarka raštu pranešti apie įstaigų reorganizavimo sąlygų aprašo parengimą visiems Kėdainių Senamiesčio progimnazijos ir Kėdainių r. Vilainių mokyklos-darželio „Obelėlė“ kreditoriams.
4. Įpareigoti Kėdainių Senamiesčio progimnazijos direktorių teisės aktų nustatyta tvarka parengti Kėdainių Senamiesčio progimnazijos nuostatų projektą iki 2026 m. gegužės 7 d. ir jį pateikti Kėdainių rajono savivaldybės merui.
5. Šis sprendimas per vieną mėnesį nuo jo įteikimo arba paskelbimo dienos gali būti skundžiamas Lietuvos administracinių ginčų komisijos Kauno apygardos skyriui (Kaunas, Laisvės al. 36, LT‑44240) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (per Lietuvos teismų elektroninių paslaugų portalą https://e.teismas.lt arba adresu: Vilnius, Žygimantų g. 2, LT‑01102, arba Kaunas, A. Mickevičiaus g. 8A, LT‑44312, arba Klaipėda, Galinio Pylimo g. 9, LT‑91230, arba Šiauliai, Dvaro g. 80, LT‑76298, arba Panevėžys, Respublikos g. 62, LT‑35158) Lietuvos Respublikos administracinių bylų teisenos įstatymo nustatyta tvarka.

